Case ID: 1082586
Sentence 0: TƏSVİRİ HİSSƏ İddiaçı cavabdeh Dövlət Sosial Müdafiə Fondunun Abşeron rayon Şöbəsinə qarşı iddia ərizəsi ilə Sumqayıt İnzibati-İqtisadi Məhkəməsinə müraciət edərək, 1984-1986-cı illər ərzində SSRİ Silahlı Qüvvələrində hərbi xidmət keçdiyini, 1993-ci ilin iyun ayından 1994-cü ilin may ayınadək XXX şöbəsindən Fizuli rayonuna döyüş tapşırığını yerinə yetirmək üçün ezam olunduğunu və Vətən torpaqlarının azadlığı uğrunda gedən döyüşlərdə iştirak etdiyini, müharibədə iştirak etməsinə baxmayaraq, müharibə veteranı adını və vəsiqəsini ala bilmədiyini, pozulmuş hüquqlarının bərpası üçün müvafiq sənədləri toplayaraq Azərbaycan Respublikası Daxili İşlər Nazirliyi aparatı nəzdində veteran adlarının və müvafiq vəsiqələrin verilməsi üzrə komissiyanın sədrinə müraciət etdiyini, Komissiyanın qərarına əsasən xx.xx.2018-ci il tarixində Daxili İşlər Nazirliyi tərəfindən ona XXXnömrəli müharibə veteranı vəsiqəsinin verildiyini, həmin tarixdən müharibə veteranı olduğuna görə ona müavinət ödənilməyə başlandığını, bundan sonra o, xx.xx.2018-ci il tarixindən əvvəlki dövr üçün müavinətin ödənilməsi məqsədilə DSMF-in Abşeron rayon şöbəsinə müraciət etdiyini, sonuncu, xx.xx.2019-cu il tarixli məktubla müavinət almaq hüququ müharibə veteranı vəsiqəsinin verildiyixx.xx.2018-ci tarixdən yarandığından, məhz həmin tarixdən müavinətin təyin edildiyinə istinad etməklə, müraciətdən imtina etdiyini bildirərək, ona 1994-cü ilin may ayından müharibə veteranı üçün nəzərdə tutulmuş müavinətin hal-hazıradək ödənilməyən hissəsinin birdəfəlik olaraq ödənilməsi vəzifəsinin cavabdehin üzərinə qoyulması barədə qərar qəbul edilməsini xahiş etmişdir.